open-index/open-wikipedia-markdown huggingface dataset:
Δημοτική Ενότητα Ομηρούπολης

Η **Δημοτική Ενότητα Ομηρούπολης** είναι  Δημοτική Ενότητα του Δήμου Χίου, της Π.Ε. Χίου. Παλαιότερα ήταν ανεξάρτητος δήμος (Δήμος Ομηρούπολης) του νομού Χίου. 

Βρίσκεται στο βόρειο κεντρικό τμήμα του νησιού  και βρέχεται από τη θάλασσα τόσο από τη δυτική όσο και από την ανατολική πλευρά του. Είναι ορεινή περιοχή με εκτεταμένα όμως δασικά οικοσυστήματα.

Καταλαμβάνει έκταση 155.015 στρεμμάτων και έχει (πραγματικό) πληθυσμό 7.045 κατοίκους (2021). 

Έδρα του είναι η κωμόπολη Βροντάδος.

## Διαίρεση
Στο δήμο περιλαμβάνονται τα εξής 7 δημοτικά διαμερίσματα:
: ** [[Δημοτικό διαμέρισμα Βροντάδου Χίου|Δ.δ. Βροντάδου]] **
::* ο Βροντάδος
::* η Αγία Παρασκευή
::* ο Άγιος Δημήτριος
::* ο Αίπος
::* η Μονή Αγίου Στεφάνου
::* η Μονή Μυρσινιδίου
: ** Δ.δ. Ανάβατου  ** -- ο Ανάβατος
: ** Δ.δ. Αυγώνυμων  ** -- τα Αυγώνυμα
: ** [[Δημοτικό διαμέρισμα Καρυών Χίου|Δ.δ. Καρυών]] **
::* οι Καρυές
::* η Μονή Αγίου Μάρκου
::* η Μονή Αγίων Πατέρων
::* η Νέα Μονή
: ** [[Δημοτικό διαμέρισμα Λαγκάδας Χίου|Δ.δ. Λαγκάδας]] **
::* η Λαγκάδα
::* ο Άγιος Στέφανος (νησίδα)
::* ο Αγρελωπός
: ** Δ.δ. Σιδηρούντος  ** -- η Σιδηρούντα
: ** [[Δημοτικό διαμέρισμα Συκιάδας Χίου|Δ.δ. Συκιάδας]] **
::* η Συκιάδα
::* ο Παντουκιός

## Εξωτερικοί σύνδεσμοι
*Επίσημη ιστοσελίδα Δήμου Ομηρούπολης
*Η εφημερίδα Ομηρούπολη: Η ιστοσελίδα της εφημερίδας "Ομηρούπολη"]
* Στοιχεία για τον δήμο Ομηρούπολης  από το Υπουργείο Εσωτερικών, Δημόσιας Διοίκησης και Αποκέντρωσης 
*Περιφέρεια Βορείου Αιγαίου

Κατηγορία:Δήμοι της περιφερειακής ενότητας Χίου
Η τρικυμία

***Η τρικυμία*** (αγγλικά: *The Tempest*) είναι έργο του Ουίλιαμ Σαίξπηρ και κατά πολλούς θεωρείται το τελευταίο του.

## Υπόθεση του έργου
Ο Πρόσπερο, δούκας του Μιλάνου, που ασχολείτο με μυστικιστικές μελέτες, χάνει τον θρόνο του, καθώς ο αδερφός του, Αντόνιο, με τη βοήθεια του βασιλιά της Νάπολης Αλόνσο, σφετερίστηκε την περιουσία του και την εξουσία του. Έτσι καταλήγει σε ένα ερημονήσι μαζί με τη μικρή του κόρη, Μιράντα.  

Η θεατρική παρουσίαση των γεγονότων αρχίζει δώδεκα χρόνια αργότερα, περίοδο κατά την οποία ο Πρόσπερο έχει εξελιχθεί σε μεγάλο μάγο, που ελέγχει στοιχεία της φύσης και ξωτικά, όπως το αγαθό πνεύμα Άριελ. Υπηρέτης του Πρόσπερο και της Μιράντας είναι ο Κάλιμπαν, ένας ιθαγενής του νησιού που συμπεριφέρεται χυδαία στο αφεντικό του, που θέλει να τον εκπολιτίσει.

Ωστόσο, η μοίρα ευνοεί τον Πρόσπερο: όσοι συνωμότησαν εναντίον του για το θρόνο του Μιλάνου θα τύχει να ταξιδέψουν με πλοίο στη θάλασσα κοντά στο νησί. Έπειτα από μια τρικυμία που προκαλεί ο Πρόσπερο με τις μαγικές του δυνάμεις, το καράβι του Αλόνσο βουλιάζει κι όλοι ναυαγούν στο νησί, χωρισμένοι σε μικρές ομάδες, πιστεύοντας ότι όλοι οι υπόλοιποι είναι νεκροί. Εκεί παρασύρονται από τις παραισθήσεις που προκαλεί ο Πρόσπερο και φτάνουν μέχρι την τρέλα, μέχρι που ανακαλύπτουν ότι ο τρόπος που βασανίζονται οφείλεται στο πώς αδίκησαν παλιότερα τον Πρόσπερο,στον οποίο θέλουν να επιστρέψουν το Δουκάτο για να τους συγχωρέσει.

Η Μιράντα αρραβωνιάζεται τον Φερδινάνδο, γιο του Αλόνσο, κι ο Πρόσπερο θα επιστρέψει ως δούκας στο Μιλάνο, αφού πρώτα αποκηρύξει την υψηλή τέχνη της μαγείας και απελευθερώσει τον Άριελ.

## Η µαγεία
Η μαγεία είναι κεντρικό θέμα στην *Τρικυμία*, καθώς είναι το στοιχείο που δένει την πλοκή. Ο Πρόσπερο κατέχει τόσο μεγάλη δύναμη στο έργο λόγω της ικανότητάς του να χειρίζεται τη μαγεία και να ελέγχει το πνεύμα του Άριελ. Εξαιτίας της μαγείας προκλήθηκε η Τρικυμία, τα γεγονότα μεταξύ των ναυαγών στο νησί, καθώς και οι παραισθήσεις και η μαγευτική μουσική του Άριελ. Κατά πολλούς, η μαγεία αναφέρεται στη γραφή του ίδιου του Σαίξπηρ: στο τέλος, όπως ο Πρόσπερο αποκηρύσσει την υψηλή του τέχνη, έτσι κι ο Σαίξπηρ δηλώνει την απόσυρσή του από τη θεατρική συγγραφή.

## Η εξουσία
Ο Σαίξπηρ μολονότι στα περισσότερα έργα του, τα σχετιζόμενα με το θέμα της εξουσίας, προτείνει την τιμωρία των σφετεριστών, στην *Τρικυμία*, το τελευταίο του έργο, αντιμετωπίζει τις καταστάσεις περισσότερο ήπια και συγχωρητικά. Προτείνει το καλό παράδειγμα αντί της εκδίκησης ώστε να δοθεί χρόνος στις αξίες της τιμιότητας και της ηθικής, να αναπτυχθούν και να επικρατήσουν (έστω και συμβολικά) στον κόσμο μας.

## Παραστάσεις στην Ελλάδα
Τον Ιούνιο του 2012 η *Τρικυμία* ανέβηκε από τη Θεατρική Ομάδα «Carpe Diem» στο Ανοιχτό Δημοτικό Θέατρο του Δήμου Ζωγράφου, σε σκηνοθεσία Ρουμπίνης Μοσχοχωρίτη. Παλαιότερα το έργο έχει ανεβεί επίσης από το Εθνικό Θέατρο το 2008 και το Ανοιχτό Θέατρο του Γιώργου Μιχαηλίδη, στη δεκαετία του 1990.

## Παραπομπές


## Εξωτερικοί σύνδεσμοι

* The Tempest  - Το θεατρικό έργο στο *Project Gutenberg*

Κατηγορία:Κωμωδίες του Ουίλλιαμ Σαίξπηρ
Τρύπες Χίου

Οι** Τρύπες** είναι ένα χωριό της Χίου. Ανήκει στο δήμο Χίου. Μαζί  με την Έζουσα αποτελούν το **Δημοτικό διαμέρισμα Τρυπών**.

## Οι Τρύπες
Οι Τρύπες απέχουν 57 χιλιόμετρα από την πόλη της Χίου. Με βάση την απογραφή του 2001 έχουν 128 κατοίκους. Οι κάτοικοι του χωριού ασχολούνται κυρίως με τη γεωργία. 
Προστάτης του χωριού είναι ο Άγιος Συμεών. Την ημέρα της γιορτής του Αγίου (1 Σεπτεμβρίου) διεξάγεται και το πανηγύρι του χωριού. Ο κεντρικός ναός του χωριού είναι αφιερωμένος στο Ταξιάρχη.

Στα αξιοθέατα του χωριού περιλαμβάνεται ένας νερόμυλος, που λειτουργούσε μέχρι το 1970 και μία σπηλιά, που είναι γνωστή σαν «Καλογερότρυπα». Διάσπαρτα βρίσκονται ακόμη στο χωριό πολλά εξωκλήσια. Πολλά από τα σπίτια του χωριού επίσης είναι πετρόκτιστα, χτισμένα με ιδιαίτερη τέχνη.

## Η Έζουσα
Η Έζουσα είναι  περιοχή κοντά στις Τρύπες. Περιλαμβάνει  μία ερημική παραλία. Με βάση την απογραφή του 2011 η Έζουσα έχει 2 κατοίκους. Δεν έχει αναγνωριστεί όμως ακόμη σαν οικισμός.

## Παραπομπές


## Εξωτερικοί σύνδεσμοι
*Δήμος Αμανής
***chiosonline.gr** http://www.chiosonline.gr/trypes_gr.asp  και http://www.chiosonline.gr/ezousa_gr.asp 

Κατηγορία:Χωριά της περιφερειακής ενότητας Χίου
Κατηγορία:Δήμος Χίου
Τρύπες (αποσαφήνιση)

Η ονομασία **Τρύπες** μπορεί να αναφέρεται:
*Στο ελληνικό ροκ συγκρότημα Τρύπες και στο πρώτο του άλμπουμ.

αλλά και στους παρακάτω οικισμούς της Ελλάδας:

*Τρύπες Αιτωλοακαρνανίας
*Τρύπες Μεσσηνίας
*Τρύπες Χίου
Η χαρτοπαίχτρα

Ο τίτλος **«Η Χαρτοπαίχτρα»** μπορεί να αναφέρεται:
*Στο θεατρικό έργο Η χαρτοπαίχτρα (θεατρική παράσταση) του Δημήτρη Ψαθά .
*Στην Η χαρτοπαίχτρα (ταινία), κινηματογραφική μεταφορά του παραπάνω έργου.
Όμπερλιγκα (Ανατολική Γερμανία)

**Όμπερλιγκα** (γερμανικά: *DDR-Oberliga*, ) ονομαζόταν η ανώτερη κατηγορία του ποδοσφαιρικού πρωταθλήματος της Λ.Δ. Γερμανίας ως το 1991 που ξαναενώθηκαν τα δύο γερμανικά κράτη. Επίσης, τον ίδιο τίτλο είχαν οι ανώτερες κατηγορίες των περιφερειακών πρωταθλημάτων της Γερμανίας πριν από την ίδρυση της Μπούντεσλιγκα.

## Ιστορία
Η Όμπερλιγκα ξεκίνησε το 1949-50 ως *DS-Oberliga*. Το 1958 μετονομάστηκε σε *DDR-Oberliga*. Αποτελείτο από 14 σωματεία εκτός από τις περιόδους 1950-54 που ο αριθμός τους δεν ήταν σταθερός και κυμαινόταν από 17 ως 19. 

Από το 1956 ως το 1960 το πρωτάθλημα διεξαγόταν από την άνοιξη ως το φθινόπωρο. Από το 1960-61 επανήλθε το παλιό σύστημα. Επίσης, από το 1961-62 διεξαγόταν σε τρεις γύρους, με τον τρίτο γύρο να διεξάγεται σε ουδέτερο γήπεδο. 

Την τελευταία σεζόν διεξαγωγής της, το 1990-91, ονομάστηκε *NOFV-Oberliga*, δηλαδή "Ανώτερη κατηγορία ΒΑ Γερμανίας" και οι δύο πρώτες ομάδες, η Ντιναμό Δρέσδης και η Χάνσα Ρόστοκ, εντάχθηκαν στην Μπούντεσλιγκα.

## Πρωταθλητές
1950: Χορχ Τσβίκαου 
1951: Κεμί Λειψίας 
1952: Τουρμπίνε Χάλε 
1953: Ντιναμό Δρέσδης 
1954: Τουρμπίνε Έρφουρτ 
1955: Τουρμπίνε Έρφουρτ 
1956: Βίσμουτ Καρλ Μαρξ Στατ 
1957: Βίσμουτ Καρλ Μαρξ Στατ 
1958: Φόρβερτς Βερολίνου 
1959: Βίσμουτ Καρλ Μαρξ Στατ 
1960: Φόρβερτς Βερολίνου 
1961: κανείς * 
1962: Φόρβερτς Βερολίνου 
1963: Μότορ Ιένα 
1964: Κεμί Λειψίας 
1965: Φόρβερτς Βερολίνου 
1966: Φόρβερτς Βερολίνου 
1967: Καρλ Μαρξ Στατ 
1968: Καρλ Τσάις Ιένα 
1969: Φόρβερτς Βερολίνου 
1970: Καρλ Τσάις Ιένα 
1971: Ντιναμό Δρέσδης 
1972: 1. ΦΚ Μαγδεμβούργο 
1973: Ντιναμό Δρέσδης 
1974: 1. ΦΚ Μαγδεμβούργο 
1975: 1. ΦΚ Μαγδεμβούργο 
1976: Ντιναμό Δρέσδης 
1977: Ντιναμό Δρέσδης 
1978: Ντιναμό Δρέσδης 
1979: Ντιναμό Βερολίνου ΦΚ
1980: Ντιναμό Βερολίνου ΦΚ
1981: Ντιναμό Βερολίνου ΦΚ 
1982: Ντιναμό Βερολίνου ΦΚ 
1983: Ντιναμό Βερολίνου ΦΚ 
1984: Ντιναμό Βερολίνου ΦΚ 
1985: Ντιναμό Βερολίνου ΦΚ 
1986: Ντιναμό Βερολίνου ΦΚ 
1987: Ντιναμό Βερολίνου ΦΚ
1988: Ντιναμό Βερολίνου ΦΚ 
1989: Ντιναμό Δρέσδης 
1990: Ντιναμό Δρέσδης 
1991: ΦΚ Χάνσα Ρόστοκ 

* Άλλαξε η περίοδος διεξαγωγής από άνοιξη-φθινόπωρο σε φθινόπωρο – άνοιξη, με αποτέλεσμα να υπάρξει κενό.

## Τίτλοι ανά σύλλογο
Από το 1948 ως το 1991 που η Λ.Δ. Γερμανίας διοργάνωσε ξεχωριστό πρωτάθλημα ποδοσφαίρου αναδείχθηκαν νικητές 12 διαφορετικοί σύλλογοι. Πολυνίκης της Όμπερλιγκα ήταν η Ντιναμό Βερολίνου ΦΚ με δέκα τίτλους και μάλιστα συνεχόμενους από το 1979 ως το 1988. 

* **10 τίτλοι**: Ντιναμό Βερολίνου ΦΚ
* **8 τίτλοι**: Ντιναμό Δρέσδης
* **6 τίτλοι**: Φόρβερτς Βερολίνου
* **4 τίτλοι**: Καρλ Μαρξ Στατ
* **3 τίτλοι**: 1. ΦΚ Μαγδεμβούργο, Καρλ Τσάις Ιένα
* **2 τίτλοι**: Κεμί Λειψίας, Χάλε, Έρφουρτ
* **1 τίτλος**: Χάνσα Ρόστοκ, Τσβίκαου, Πλάνιτς.

## Παραπομπές


## Εξωτερικοί σύνδεσμοι
* 

Κατηγορία:Αθλητισμός στην Ανατολική Γερμανία
Κατηγορία:Ποδοσφαιρικές διοργανώσεις Γερμανίας
Κατηγορία:Ανώτατα εθνικά ποδοσφαιρικά πρωταθλήματα
Δημοτική Ενότητα Ιωνίας

Η **Δημοτική Ενότητα Ιωνίας** είναι  Δημοτική Ενότητα του Δήμου Χίου, της Π.Ε. Χίου. Παλαιότερα ήταν ανεξάρτητος δήμος (Δήμος Ιωνίας) του νομού Χίου που είχε προκύψει από τη συνένωση των δήμων Ανέμωνα και Ιωνίας. Βρίσκεται στο νοτιοανατολικό τμήμα του νησιού. Καταλαμβάνει έκταση 48.272 στρεμμάτων και έχει (πραγματικό) πληθυσμό 4.650 κατοίκους. Έδρα του είναι η Καλλιμασιά.

## Διαίρεση
Στη Δημοτική Ενότητα περιλαμβάνονται οι εξής 11 δημοτικές κοινότητες:
: ** [[Δημοτικό διαμέρισμα Καλλιμασιάς Χίου|Δ.δ. Καλλιμασιάς]] **
::* η Καλλιμασιά
::* ο Άγιος Αιμιλιανός
::* ο Βουδότοπος
::* η Μονή Παναγίας Κοιμήσεως Πλακιδιωτίσσης
::* η Μονολιά
: ** [[Δημοτικό διαμέρισμα Βουνού Χίου|Δ.δ. Βουνού]] **
::* το Βουνό
::* ο Άγιος Ιωάννης
::* ο Λιλικάς
: ** Δ.δ. Έξω Διδύμας  ** -- η Έξω Διδύμα
: ** [[Δημοτικό διαμέρισμα Θολοποταμίου Χίου|Δ.δ. Θολοποταμίου]] **
::* το Θολοποτάμι
::* τα Σκλαβιά
: ** Δ.δ. Καταρράκτου  ** -- ο Καταρράκτης
: ** Δ.δ. Κοινής  ** -- η Κοινή
: ** [[Δημοτικό διαμέρισμα Μέσα Διδύμας Χίου|Δ.δ. Μέσα Διδύμας]] **
::* η Μέσα Διδύμα
::* η Μονή Αγίας Ματρώνης Χαλάνδρων
: ** Δ.δ. Μυρμηγκίου  ** -- το Μυρμήγκι
: ** [[Δημοτικό διαμέρισμα Νενήτων Χίου|Δ.δ. Νενήτων]] **
::* τα Νένητα
::* η Βοκαριά
::* τα Γρίδια
::* η Μονή Ταξιαρχών
: ** Δ.δ. Παγίδος  ** -- η Παγίς
: ** [[Δημοτικό διαμέρισμα Φλατσίων Χίου|Δ.δ. Φλατσίων]] **
::* τα Φλάτσια
::* η Νεκτά

## Εξωτερικοί σύνδεσμοι
*  Στοιχεία για τον δήμο Ιωνίας από το Υπουργείο Εσωτερικών, Δημόσιας Διοίκησης και Αποκέντρωσης 
* Περιφέρεια Βορείου Αιγαίου

Κατηγορία:Δήμοι της περιφερειακής ενότητας Χίου
Γραμμή πλώρης

Η **γραμμή πλώρης** ή **ιθύνουσα γραμμή** (lubber's line) ενός πλοίου λέγεται η νοητή ευθεία που διέρχεται από το μέσον, κατά το διάμηκες του πλοίου και ενώνει τα ακραία σημεία της πλώρης και της πρύμνης. Επειδή επ΄ αυτής ακολουθείται η κατεύθυνση του πλοίου λέγεται πρακτικότερα **γραμμή κατεύθυνσης** (head line).

Η γραμμή αυτή σημειώνεται εξωτερικά της κυρίας μαγνητικής πυξίδας, στους επαναλήπτες αυτής, στην εξωτερική στεφάνη της συσκευής ραντάρ και σε οποιαδήποτε συσκευή με την οποία λαμβάνονται διοπτεύσεις. Πολλές φορές σημειώνεται και ως κάθετος στο μεσαίο κρύσταλλο, παράθυρο, της Γέφυρας του πλοίου.

Η γραμμή πλώρης είναι ιδιαίτερα άκρως σημαντική τόσο για τον προσδιορισμό της πορείας πλοίου όσο και στις λήψεις διοπτεύσεων.

Κατηγορία:Ναυσιπλοΐα
Κατηγορία:Πλοίο
Η Λήδα και ο Κύκνος

[μικρογραφία|Η Λήδα και ο κύκνος. Μωσαϊκό του [3ος αιώνας π.Χ.|3ου αιώνα π.Χ. Παλαίπαφος της Κύπρου. ]]
**Η Λήδα και ο Κύκνος** είναι ένα περίφημο μωσαϊκό του 3ου αιώνα π.Χ. από την Παλαίπαφο της Κύπρου. 

Το οποίο μωσαϊκό αναπαριστά το  γνωστό μύθο της Λήδας με τον Δία που είναι μεταμορφωμένος σε Κύκνο. Η Λήδα παριστάνεται γυμνή έχοντας καλυμμένο το μπροστινό μέρος του σώματος της, και φαίνεται σαν να "παίζει" με τον  Κύκνο λίγο πριν προχωρήσουν στη ερωτική πράξη. 

Το μωσαϊκό βρέθηκε σε ρωμαϊκή κατοικία, η *οικία της Λήδας* όπως ονομάστηκε,  κοντά στο ιερό της Αφροδίτης. Σήμερα φυλάσσεται στο Κυπριακό Μουσείο της Λευκωσίας σε πολύ καλή κατάσταση και θεωρείται ως ένα από τα πολλά αξιοθέατα της Κύπρου.

## Παραπομπές


Κατηγορία:Αρχαία τέχνη
Κατηγορία:Αρχαία Κύπρος
Μαχανίδας

Ο **Μαχανίδας** (... - 207 π.Χ.) ήταν τύραννος της αρχαίας Σπάρτης
 
από το 211 π.Χ. έως το 207 π.Χ. 

Μετά το θάνατο του Λυκούργου το 211 ανέλαβε επίτροπος του ανήλικου γιου του Πέλοπα. Αναδιοργάνωσε και αύξησε το στρατό της Σπάρτης και με την υποστήριξη του στρατού επέβαλε απολυταρχικό καθεστώς, χωρίς να καταλύσει τους παλαιούς θεσμούς. Στον Α' Μακεδονικό πόλεμο, ο Μαχανίδας ήταν με το πλευρό των Αχαιών κατά του Φίλιππου Ε΄. Το 209 π.Χ., επιτέθηκε και κατέλαβε την Τεγέα, και το 208 π.Χ. επιτέθηκε στο Άργος κατά τη διάρκεια της ολυμπιακής ειρήνης, παραβιάζοντας την. Νικήθηκε στη μάχη της Μαντίνειας
 
το καλοκαίρι του 207 π.Χ. από τον Φιλοποίμενα, ο οποίος και τον φόνευσε. Ο Φιλοποίμην, αφού τον σκότωσε, έκοψε το κεφάλι του Μαχανίδα και το περιέφερε σαν τρόπαιο.

## Παραπομπές


Κατηγορία:Βασιλείς της αρχαίας Σπάρτης
Πέλοπας ο Λακεδαιμόνιος

Ο **Πέλοπας** (; - 206 π.Χ.) ήταν ο προτελευταίος βασιλιάς της αρχαίας Σπάρτης (211 - 206 π.Χ.).

Ήταν από τον οίκο των Ευρυποντιδών, τελευταίος βασιλιάς του οίκου,  και γιος του Λυκούργου, τον οποίο διαδέχτηκε το 211 π.Χ. Επειδή ήταν ανήλικος, επιτροπεύτηκε πρώτα από τον Μαχανίδα, ο οποίος κυβερνούσε τυραννικά. Όταν αυτός σκοτώθηκε στη μάχη της Μαντίνειας, το 207 π.Χ., ανέλαβε επίτροπος ο Νάβις. Το 206 π.Χ. προκάλεσε τον θάνατο του Πέλοπα κι επέβαλε και αυτός τυραννία.

## Παραπομπές

Κατηγορία:Βασιλείς της αρχαίας Σπάρτης
Αυλή Ηρακλείου

Η **Αυλή**   είναι χωριό της κοινότητας Κασάνου στο Δήμο Μινώα Πεδιάδος. Ανήκε στην επαρχία Πεδιάδος του νομού Ηρακλείου. Έχει συνολικά 259 κατοίκους (2011). Η απόστασή του από το Ηράκλειο είναι γύρω στα 40 χιλιόμετρα και από το Αρκαλοχώρι μόνο 3. Είναι χτισμένο σε χαμηλό λόφο και στα ανατολικά βρίσκεται ο Αυλιώτικος ποταμός, ο οποίος πηγάζει από την πηγή Μιγκιλίσι, 800 μέτρα από την Αυλή. Από την πηγή αυτή υδρευόταν η αρχαία Είνατος, όπως φαίνεται από τα υπολείμματα αρχαίου υδραγωγείου που έχει ανακαλυφθεί. Μέχρι και τις αρχές της δεκαετίας του '80, ο Αυλιώτικος ποταμός έσφυζε από ζωή καθ' όλη τη διάρκεια του χρόνου, ώσπου ο μεγάλος αριθμός γεωτρήσεων περιόρισε τη λειτουργία του μόνο κατά τους χειμερινούς μήνες, δηλαδή με την πτώση των βροχών.

Στις 2 Φεβρουαρίου πανηγυρίζει ο κεντρικός ναός, που είναι αφιερωμένος στην Υπαπαντή του Κυρίου. Υπάρχει επίσης ο ναός της Αγίας Πελαγίας. Οι κάτοικοι ασχολούνται κυρίως με τη γεωργία. Υπήρχε 2/Θ Δημοτικό Σχολείο και νηπιαγωγείο, τα οποία εδώ και μερικά χρόνια έχουν καταργηθεί.

Στο χωριό λειτουργεί Αγροτικός και Πολιτιστικός Σύλλογος, η συμβολή των οποίων αποτελεί καθοριστικό παράγοντα διατήρησης των εθίμων και της ζωντάνιας ενός χωριού που αντιστέκεται σθεναρά στην ερήμωση της υπαίθρου παρ' όλη την υπάρχουσα οικονομική κρίση.

## Ιστορικά στοιχεία

Η ονομασία προέρχεται πιθανότατα από την αυλή κάποιου τοπάρχη. Η λέξη  συναντάται στην Ιλιάδα πράγμα που σημαίνει ότι είναι αρχαιότατη. Αν θεωρήσουμε ότι τα ερείπια στην κορυφή του λόφου ταυτίζονται με τη λέξη τότε θα πρέπει να αναζητήσουμε την ιστορία του χωριού σ’ αυτά.

Το χωριό αναφέρεται σε συμβόλαιο του 1271, στη φράση "in casali Auli". Στον Καστροφύλακα αναφέρεται ως **Avli ** (K94), με 109 κατοίκους το 1583. Σε άλλους καταλόγους αναφέρεται με την ονομασία **Avgli**, που αντιπροσωπεύει την κρητική προφορά της λέξης. Ο Σταυράκης (Στατιστική 66) σχετίζει το χωριό με την αρχαια πόλη Αυλή που αναφέρει ο Βυζάντιος.

Στα πρόσφατα χρόνια ανακαλύφθηκε στη θέση Μιγκιλίσι μεγάλος σκαραβαίος με ιερογλυφικά σύμβολα που χρονολογείται από τον 7ο π.Χ. αιώνα. Στον ίδιο χώρο βρέθηκαν όστρακα και ερείπια από κτήρια που χρονολογούνται από τη Δεύτερη Υστερομινωική Περίοδο (Κρητικά Χρονικά, ΙΑ΄, 339).

## Παραπομπές


## Βιβλιογραφία
* 

Κατηγορία:Χωριά της περιφερειακής ενότητας Ηρακλείου
Κατηγορία:Δήμος Μινώα Πεδιάδας
Νάκφα

thumb|Χαρτονόμισμα του 1 νάκφα
Το **νάκφα** (**nakfa**) είναι το νόμισμα της Ερυθραίας και υποδιαιρείται σε 100 λεπτά (*cents*). Ο κωδικός του ISO 4217 είναι "ERN". Αποτελεί σχετικά καινούργιο νόμισμα, καθώς εισήχθη το 1997 και αντικατέστησε το Μπιρ με το οποίο έχει ίση αξία.

## Κέρματα
Τα κέρματα είναι φτιαγμένα εξ ολοκλήρου από ανοξείδωτο χάλυβα. Κάθε κέρμα έχει διαφορετική άκρη. Σημειώνεται ότι τα κέρματα του 1 νάκφα φέρουν την επιγραφή "100 λεπτά" ( "100 cents").

Κέρματα που κυκλοφορούν:
* 1 λεπτό
* 5 λεπτά
* 10 λεπτά
* 25 λεπτά
* 50 λεπτά
* 100 λεπτά (1 νάκφα)

## Τραπεζογραμμάτια
Τα χαρτονομίσματα που κυκλοφορούν είναι στις ονομαστικές αξίες:
* 1 νάκφα
* 5 νάκφα
* 10 νάκφα
* 20 νάκφα
* 50 νάκφα
* 100 νάκφα

Υπάρχουν δύο σειρές χαρτονομισμάτων, αυτές των ετών 1997 και 2004 .
Η ισοτιμία του νάκφα με το Δολάριο των ΗΠΑ είναι 1 δολάριο ΗΠΑ = 15 νάκφα από τις 1 Ιανουαρίου 2005.

## Παραπομπές


## Εξωτερικοί σύνδεσμοι
*  Πληροφορίες για το νάκφα στο Eritrea.com
* Οι κανονισμοί για το νόμισμα από τα Afrol news

Νάκφα
Νάκφα
Σημαία της Νήσου των Χριστουγέννων

thumb|Λόγος σημαίας 1:2
Η **[[σημαία]] της [[Νήσος των Χριστουγέννων|Νήσου των Χριστουγέννων]]** επισημοποιήθηκε στις 26 Ιανουαρίου του 2002 με τη σημερινή της μορφή. Την ημέρα εκείνη, ο Διοικητής του νησιού, Μπιλ Τέιλορ παρουσίασε επίσημα τη Σημαία στο Ανακτοβούλιο του νησιού. Ανεπίσημα καθιερώθηκε το 1986 καθώς επιλέχθηκε σε διαγωνισμό. Ο σχεδιαστής της σημαίας είναι ο Τόνι Κάουτς από το Σίδνεϊ.

Τα χρώματα της σημαίας είναι μπλε και πράσινο, ενώ υπάρχει επίσης ο Σταυρός του Νότου με 4 επτάκτινα αστέρια χρώματος λευκού και ένα μικρότερο πεντάκτινο στο μισό μπλε μέρος και ένα χρυσαφί τροπικό πουλί με λευκή ουρά (χρυσό μποσούν) στο μισό πράσινο τμήμα. Υπάρχει και ένας κίτρινος κύκλος στο κέντρο, ο οποίος έχει το σχήμα του νησιού (χάρτης) με πράσινο χρώμα.

## Σύμβολα

Το γαλάζιο φόντο εκπροσωπεί τη θάλασσα που περιβάλλει το νησί, ενώ το πράσινο έχει να κάνει με την πλούσια βλάστηση του ίδιου του νησιού. Ο Σταυρός του Νότου στο μπλε φόντο συμβολίζει τη σχέση του νησιού με την Αυστραλία, όπως επίσης και τη θέση του στο νότιο ημισφαίριο. Το πουλί που εικονίζεται είναι ενδημικό του νησιού. Ο κίτρινος δίσκος υπενθυμίζει την εξόρυξη φωσφορικών αλάτων, που είναι μέρος της ιστορίας του νησιού. Τέλος, στο κέντρο του κύκλου αυτού βρίσκεται ένας χάρτης του νησιού.

## Εξωτερικοί σύνδεσμοι

* Άρθρο από το περιοδικό ''The Islander'', τ. 245, 1 Φεβρουαρίου 2002
* Στοιχεία για τη σημαία στο ''Ausflag''

Χριστουγεννων
Κατηγορία:Νήσος των Χριστουγέννων
Εθνόσημο της Νήσου των Χριστουγέννων

Το **[[εθνόσημο]] της [[Νήσος των Χριστουγέννων|Νήσου των Χριστουγέννων]]** αποτελεί το νησιωτικό έμβλημα και σύμβολο της αυστραλιανής κτήσης της Νήσου των Χριστουγέννων. Το εθνόσημο φέρει το αστέρι της Κοινοπολιτείας και το Σταυρό του Νότου, σύμβολα που υπάρχουν και στη σημαία του νησιού. Τα σύμβολα αυτά συμβολίζουν τη σύνδεση του νησιού με την Αυστραλία. Κάτω από τα σύμβολα αυτά βρίσκονται καλλιτεχνικά σχεδιασμένα κύματα.

Χριστουγεννων
Κατηγορία:Νήσος των Χριστουγέννων
Φράγκο CFP

Το **Φράγκο CFP** (**CFP franc**, στην καθομιλουμένη απλώς το φράγκο) είναι το νόμισμα που χρησιμοποιείται στα γαλλικά υπερπόντια εδάφη στον Ειρηνικό. Συγκεκριμένα, το εν λόγω νόμισμα χρησιμοποιούν η Γαλλική Πολυνησία, η Νέα Καληδονία και η Ουώλλις και Φουτούνα. Τα αρχικά *CFP* σήμαιναν στην αρχή *Colonies françaises du Pacifique* ("Γαλλικές αποικίες του Ειρηνικού") όμως σήμερα επίσημα σημαίνουν *Change Franc Pacifique* ("Φράγκο Συναλλάγματος του Ειρηνικού"). Ο κωδικός ISO 4217 για το νόμισμα είναι το *XPF*. 

## Ιστορία
Το φράγκο CFP δημιουργήθηκε το Δεκέμβριο του 1945, την ίδια περίοδο με το Φράγκο CFA. Όταν η Γαλλία επικύρωσε τη συμφωνία Μπρέτον Γουντς, το γαλλικό φράγκο υποτιμήθηκε από τα 200 φράγκα για μία αγγλική λίρα σε 480 φράγκα για 1 λίρα. Έτσι δημιουργήθηκαν νέα νομίσματα στις γαλλικές αποικίες. Το φράγκο CFP δεν υποτιμήθηκε και η ισότιμία του με το γαλλικό φράγκο ήταν αρχικά τα 2,4 γαλλικά φράγκα = 1 φράγκο CFP . Το 1949 η ισοτιμία έγινε 5,5 γαλλικά φράγκα= 1 φράγκο CFP. Η ισοτιμία φράγκου Γαλλίας και φράγκου CFP ήταν:

Το 1960 εισήχθη το νέο γαλλικό φράγκο στη Γαλλία, το οποίο είχε ίδια αξία όση είχαν και 100 παλιά. Η ισοτιμία φράγκου και φράγκου CFP έγινε τώρα 0,055 γαλλικά φράγκα = 1 φράγκο CFP.

Αρχικά το φράγκο του Ειρηνικού είχε εισαχθεί σε ξεχωριστή μορφή στη Γαλλική Πολυνησία, Νέα Καληδονία και στις Νέες Εβρίδες. Η Ουώλλις και Φουτούνα χρησιμοποιεί το νέο φράγκο της Νέας Καληδονίας. Το 1969 το φράγκο των Νέων Εβρίδων διαχωρίστηκε από το φράγκο CFP και τελικά αντικαταστάθηκε από το βάτου το 1982. 

Από την 1 Ιανουαρίου 1999, το CFP έχει "κλειδωμένη" ισοτιμία με το ευρώ στα 1000 φράγκα CFP = 8,38 ευρώ.

Διάταγμα της 15ης Σεπτεμβρίου 2021, το οποίο τέθηκε σε ισχύ στις 26 Φεβρουαρίου 2022, ορίζει το όνομα CFP franc ως «φράγκο των γαλλικών κοινοτήτων του Ειρηνικού».https://www.legifrance.gouv.fr/jorf/id/JORFTEXT000044060532.

## Κέρματα
Το 1949 άρχισαν να βγάζουν κέρματα η Νέα Καληδονία και η τότε Γαλλική Ωκεανία, σήμερα Γαλλική Πολυνησία.

## Χαρτονομίσματα
Τα πρώτα τραπεζογραμμάτια άρχισαν να τυπώνονται στις Νέες Εβρίδες το 1965 και στη Νέα Καληδονία και Γαλλική Πολυνησία το 1969. Το 1985 έκανε την εμφάνισή του ένα νέο χαρτονόμισμα, αυτό των 10.000 φράγκων. Την περίοδο 1992-1996, κυκλοφόρησαν και τραπεζογραμμάτια των 500, 1000 και 5.000 φράγκων.

Το συνολικό σχέδιο δεν έχει αλλάξει από το 1969. 

## Τάρα
Προτού καθιερωθεί το νόμισμα στις χώρες αυτές του Ειρηνικού, για τις συναλλαγές χρησιμοποιείται και το Πέσος της Χιλής. Στα αγγλικά είναι γνωστό ως 1 δολάριο. Η λέξη δολάριο έγινε *τάρα* (tārā) και αυτός ο ανεπίσημος όρος ισοδυναμεί με 5 κέρματα.

## Εξωτερικοί σύνδεσμοι
* Ανακαλύψτε τα γαλλικά εδάφη στον Ειρηνικό

Φράγκο
Φραγκο
Εθνόσημο της Μαγιότ

250px|right
Το **Εθνόσημο του γαλλικού υπερπόντιου διαμερίσματος [[Μαγιότ]]** υπάρχει στην ανεπίσημη τοπική σημαία του νησιού. Πάνω από το έμβλημα είναι γραμμένο με μεγάλα κόκκινα γράμματα το όνομα της χώρας. Εκατέρωθεν του εθνόσημου υπάρχουν δύο ιππόκαμποι και κάτω βρίσκεται ένα πανό, με το εθνικό ρητό της Μαγιότ: «*RA HACHIRI*» («Είμαστε Άγρυπνοι»). 

## Εξωτερικοί σύνδεσμοι
* Σημαία της Μαγιότ

Μαγιότ
Κατηγορία:Μαγιότ
Σημαία της Μαγιότ

thumb|250px|right|Ανεπίσημη τοπική σημαία της Μαγιότ. Λόγος σημαίας: 2:3
Η γαλλική υπερπόντια κοινότητα της Μαγιότ (γνωστή επίσης και ως Μαορέ, γαλλ. Mahoré) δεν έχει δική της επίσημη σημαία. Αντί αυτής, χρησιμοποιεί τη σημαία της Γαλλίας.

Η ανεπίσημη τοπική σημαία αποτελείται από λευκό φόντο με το εθνόσημο της Μαγιότ, πάνω από το οποίο είναι γραμμένο με μεγάλα κόκκινα γράμματα το όνομα της χώρας. Εκατέρωθεν του εθνόσημου υπάρχουν δύο ιππόκαμποι και κάτω βρίσκεται ένα πανό, με το εθνικό ρητό της Μαγιότ: «RA HACHIRI» («Είμαστε Άγρυπνοι»).
## Εξωτερικοί σύνδεσμοι

* Σημαία της Μαγιότ

Μαγιοτ
Κατηγορία:Μαγιότ
Σπήκερς Μπάγκος

}
|-
| **Χώρα**
| Ηνωμένο Βασίλειο
|-
| **Εξαρτημένη Περιοχή**
| Βρετανικό Έδαφος Ινδικού Ωκεανού
|-
| **Έκταση (χλμ²)**
| 582 
|-
| **Χερσαία έκταση**
| >0
|-
| **Διαστάσεις**
| 44 χλμ. επί 24 χλμ.
|-
| **Μικρότερο βάθος και μέγιστο υψόμετρο (μέτρα)**
| 0
|-
| **Νησιά**
| Ένας αριθμός από στεγνά αμμώδη κης
|}

Το **Σπήκερς Μπάγκος** είναι μια μεγάλη δομή κοραλλιογενούς ατόλλης στο βορειοδυτικό τμήμα του Αρχιπελάγους Τσάγκος. Είναι ένα από τα βορειότερα χαρακτηριστικά του αρχιπελάγους, και βρίσκεται στις γεωγραφικές συντεταγμένες , 22 χλμ. βορειοδυτικά του Υφάλου Μπλενχάιμ και έχει μήκος 44 χλμ. στον άξονα από τα βορειοανατολικά προς τα νοτιοδυτικά, και πλάτος 24 χλμ. Η συνολική του έκταση είναι 582 χλμ², και αποτελείται κυρίως από νερά. Το μεγαλύτερο τμήμα του δακτυλίου του υφάλου είναι μεταξύ 5,5 και 14,5 μέτρα κάτω από το νερό. Στα νότια, κοντά στη νοτιοδυτική άκρη, υπάρχουν κοραλλιογενείς κεφαλές στις γεωγραφικές συντεταγμένες , που στεγνώνουν κατά την άμπωτη της παλίρροιας και η θάλασσα σπάει με ορμή πάνω από αυτές κατά τη διάρκεια των νοτιοανατολικών αλιγών ανέμων. Στα βορειοανατολικά, στις συντεταγμένες , υπάρχει ένας αριθμός από στεγνά κης, το μεγαλύτερο εκ των οποίων, ο Ύφαλος Μεγάλος Σπήκερς, μόλις που φτάνει το ανώτατο όριο της πλημμυρίδας της παλίρροιας. Η χερσαία έκταση είναι μηδαμινή. 

Το Σπήκερς Μπάγκος παρατηρήθηκε το 1856 από τον Βρετανό καπετάνιο Τζ. Σπήκερ με το πλοίο HMS Γουώλλεραπ. Αποτελεί το θέατρο πολλών ναυαγίων, και από παλαιότερες εποχές.

Κατηγορία:Τσάγκος Αρχιπέλαγος
Τισαμενός ο Λακεδαιμόνιος

Ο **Τισαμενός** ήταν ο τελευταίος μυθικός βασιλιάς της Λακεδαιμονίας, του Άργους και της Αχαΐας.

Ήταν γιος του Ορέστη και της Ερμιόνης. Ο πατέρας ήταν βασιλιάς του Άργους των Μυκηνών και της Σπάρτης αλλά σκοτώθηκε στην τελική μάχη με τους Ηρακλείδες. Ο Τισαμενός έχασε το βασίλειο της Σπάρτης από τον Αριστόδημο με δόλο και αμαχητί αφού από προδοσία αποσύρθηκε αρχικά στις Αμύκλες και μετά εκδιώχτηκε εντελώς από το βασίλειο του.  Ο Τισαμενός κινήθηκε μαζί με τον λαό του στην Αχαία που ζούσαν Ίωνες και είχαν κοινή καταγωγή, εκεί έγινε δεκτός από τους κατοίκους και επιτράπηκε η κατοίκηση τους στις Ιωνικές πόλεις της Αχαΐας. Η συγκατοίκηση αυτή δεν κράτησε πολύ, οι Αχαιοί φοβούμενοι τον Τισαμενό μην καταλάβει τον θρόνο αποφάσισαν να τον διώξουν μαζί με τον λαό του, η διαμάχη αυτή οδήγησε σε πόλεμο τον οποίο νίκησαν οι Αχαιοί και Τισαμενός έχασε τη ζωή του και τάφηκε στην Ελίκη. Αργότερα τα οστά του μεταφέρθηκαν και τάφηκαν στην Σπάρτη

## Παραπομπές


Κατηγορία:Μυθικοί βασιλείς της Αχαΐας
Κατηγορία:Βασιλείς των Μυκηνών
Κατηγορία:Βασιλείς του Άργους
Κατηγορία:Μυθικοί βασιλείς της Σπάρτης
Τισαμενός

Με το όνομα αυτό είναι γνωστοί οι παρακάτω **:**

*Τισαμενός ο Λακεδαιμόνιος, τελευταίος μυθικός βασιλιάς της Σπάρτης.
*Τισαμενός ο Θηβαίος, μυθικός βασιλιάς της Θήβας.
*Τισαμενός ο Αντιοχεύς, γιος του Αντιόχου.
*Γεώργιος Τισαμενός, Έλληνας συγγραφέας.
Δημοτική Ενότητα Καρδαμύλων

Η **Δημοτική Ενότητα Καρδαμύλων** είναι  Δημοτική Ενότητα του Δήμου Χίου, της Π.Ε. Χίου. Βρίσκεται στο βορειοανατολικό τμήμα του νησιού. Καταλαμβάνει έκταση 182.480 στρεμμάτων και έχει (πραγματικό) πληθυσμό 1.897 κατοίκους. 

Έδρα της είναι τα Καρδάμυλα.  Παλαιότερα ήταν ανεξάρτητος δήμος (Δήμος Καρδαμύλων) του νομού Χίου.

## Διαίρεση
Στο δήμο περιλαμβάνονται τα εξής 6 δημοτικά διαμερίσματα:
: ** [[Δημοτικό διαμέρισμα Καρδαμύλων Χίου|Δ.δ. Καρδαμύλων]] **
::* τα Καρδάμυλα
::* η Άμπελος
::* η Βλυχάδα
::* ο Γιόσωνας
::* η Γλαστριά (νησίδα)
::* το Δελφίνι
::* το Μαργαρίτι (νησίδα)
::* το Μάρμαρο
::* ο Ναγός
::* τα Πυργιά
::* η Σαρακηνόπετρα (νησίδα)
::* το Στροβίλι (νησίδα)
: ** [[Δημοτικό διαμέρισμα Αμάδων Χίου|Δ.δ. Αμάδων]] **
::* οι Αμάδες
::* ο Κέρτης (νησίδα)
::* η Παραλία Αμάδων
: ** [[Δημοτικό διαμέρισμα Βικίου Χίου|Δ.δ. Βικίου]] **
::* το Βίκι
::* ο Κεραμός
: ** Δ.δ. Καμπιών  ** -- τα Καμπιά
: ** Δ.δ. Πιτυούντος  ** -- η Πιτυούς
: ** Δ.δ. Σπαρτούντος  ** -- η Σπαρτούντα

## Εξωτερικοί σύνδεσμοι
* Στοιχεία για τον δήμο Καρδαμύλων από το Υπουργείο Εσωτερικών 
*Περιφέρεια Βορείου Αιγαίου

Κατηγορία:Δήμοι της περιφερειακής ενότητας Χίου
Δημοτική Ενότητα Αγίου Μηνά

Η **Δημοτική Ενότητα Αγίου Μηνά** είναι  Δημοτική Ενότητα του Δήμου Χίου, της Π.Ε. Χίου. Παλαιότερα ήταν ανεξάρτητος δήμος (Δήμος Αγίου Μηνά) του νομού Χίου. Προέκυψε από την ένωση  των κοινοτήτων Θυμιανά και Νεοχωρίου. Βρίσκεται στο νοτιοανατολικό τμήμα του νησιού και σε απόσταση μόλις 7,5 χιλιομέτρων από την πόλη της Χίου. Καταλαμβάνει έκταση 13.049 στρεμμάτων και έχει (πραγματικό) πληθυσμό 2.686 κατοίκους.  Είναι η μικρότερη σε έκταση μεταξύ των οκτώ Δημοτικών Ενοτήτων του δήμου. Έδρα της είναι τα Θυμιανά.

Με το Πρόγραμμα Καλλικράτης, από τις αρχές του 2011, καταργήθηκε ως δήμος και αποτελεί, πλέον, Δημοτική Ενότητα του διευρυμένου Δήμου Χίου.

## Διαίρεση
Στην Δημοτική Ενότητα περιλαμβάνονται οι εξής 2 δημοτικές κοινότητες:
: **Δημοτική κοινότητα Θυμιανών**
::* η Αγία Ερμιόνη
::* τα Θυμιανά
::* ο Καρφάς
::* τα Κεραμεία
::* η Λευκωνιά
::* η Μονή Αγίου Κωνσταντίνου Φραγκοβουνίου
::* η Πλάκα
: **Δημοτική κοινότητα Νεοχωρίου**
::* το Νεοχώρι
::* η Μονή Αγίου Μηνά
::* η Παραλία Αγίας Φωτεινής

## Εξωτερικοί σύνδεσμοι
* Στοιχεία για τον δήμο  Αγίου Μηνά  από το Υπουργείο Εσωτερικών 
*Περιφέρεια Βορείου Αιγαίου

Κατηγορία:Δήμοι της περιφερειακής ενότητας Χίου
Δημοτική Ενότητα Καμποχώρων

Η **Δημοτική Ενότητα Καμποχώρων**  είναι  Δημοτική Ενότητα του Δήμου Χίου, της Π.Ε. Χίου. Αρχικά, πρόεκυψε ως Δήμος το 1990 από την ένωση έξι κοινοτήτων, ενώ το 1998 προστέθηκε σε αυτόν και μία έβδομη ο Άγιος Γεώργιος Συκούσης. 

Βρίσκεται στο νότιο τμήμα του νησιού. Καταλαμβάνει έκταση 50.571 στρεμμάτων και έχει (πραγματικό) πληθυσμό 3.014 κατοίκους. 

Έδρα της Δ.Ε. είναι το Χαλκειός.

Με το Πρόγραμμα Καλλικράτης, από τις αρχές του 2011, καταργήθηκε ως δήμος και αποτελεί, πλέον, Δημοτική Ενότητα του διευρυμένου Δήμου Χίου.

## Διαίρεση
Στην Δημοτική Ενότητα περιλαμβάνονται οι εξής 7 δημοτικές κοινότητες:
: **Δημοτική κοινότητα Αγίου Γεωργίου Συκούση  **
::* ο Άγιος Γεώργιος Συκούσης
: **Δημοτική κοινότητα Βαβίλων**
::* οι Βαβίλοι
: **Δημοτική κοινότητα Βασιλεώνοικου**
::* το Βασιλεώνοικο
: **Δημοτική κοινότητα Βερβεράτου**
::* το Βερβεράτο
: **Δημοτική κοινότητα Δαφνώνος**
::* ο Δαφνώνας
: **Δημοτική κοινότητα Ζυφιά**
::* ο Ζυφιάς 
: **Δημοτική κοινότητα Χαλκειούς**
::* το Χαλκειός

## Εξωτερικοί σύνδεσμοι
* Στοιχεία για τον δήμο Καμποχώρων  από το Υπουργείο Εσωτερικών 
*Περιφέρεια Βορείου Αιγαίου

Κατηγορία:Δήμοι της περιφερειακής ενότητας Χίου
Ugly Betty

Το ***Ugly Betty*** (αγγλικά: *Άσχημη Μπέτυ*) είναι αμερικανική τηλεοπτική σειρά, στην οποία πρωταγωνιστούν η Αμέρικα Φερρέρα, ο Έρικ Μάμπιους, η Ρεμπέκκα Ρόμιν και η Βανέσα Γουίλιαμς. Η σειρά προβλήθηκε για πρώτη φορά στις ΗΠΑ στις 28 Σεπτεμβρίου 2006 στον τηλεοπτικό σταθμό ABC. Η ιστορία παρακολουθεί τη ζωή της καθόλου εντυπωσιακής αλλά καλόκαρδης Μπέτυ Σουάρεζ, και την δουλειά της στο περιοδικό μόδας "Mode". 

Η σειρά είναι μία ακόμα διασκευή της Κολομβιανής τηλενουβέλλας *[[Yo soy Betty, la fea]]* (ισπανικά *Είμαι η Μπέττυ, η άσχημη*), σε σενάριο του Φερνάντο Γκαϊτάν. Η παραγωγός της Ugly Betty είναι η Σάλμα Χάγιεκ.

Η Ugly Betty διαφοροποιείται αρκετά από τις άλλες δεκαπέντε σειρές, που βασίζονται στο ίδιο σενάριο του Φερνάντο Γκαϊτάν, ανάμεσά τους και η ελληνικής παραγωγής Μαρία η άσχημη και η μεξικάνικης παραγωγής Άσχημη που έγινε όμορφη. Εκτός από τις σημαντικές αλλαγές στο σενάριο και τους διαφοροποιημένους χαρακτήρες, η Ugly Betty είναι εβδομαδιαία σειρά, ενώ οι άλλες σειρές που βασίζονται στη "Betty la fea" είναι καθημερινές. 

## Ακύρωση
Στις 27 Ιανουαρίου 2010, το τηλεοπτικό δίκτυο ABC ανακοίνωσε ότι η σειρά *Ugly Betty* θα ολοκληρωθεί στη 4η σαιζόν και δεν θα υπάρξει άλλη. Το τελευταίο επεισόδιο έχει προγραμματιστεί να μεταδοθεί στις 14 Απριλίου 2010. Ο παραγωγός της σειράς Silvio Horta και ο υπεύθυνος από το ABC Steve McPherson δήλωσαν **Είμαστε στην δυσάρεστη θέση να σας ανακοινώσουμε ότι η σειρά ''Ugly Betty'' θα ολοκληρωθεί τον Απρίλιο του 2010**, και ο λόγος είναι ότι μετά το τέλος της τρίτης σαιζόν χάθηκε το ενδιαφέρον των τηλεθεατών επειδή δεν το στήριξε καλά το ABC με αποτέλεσμα χαμηλές τηλεθεάσεις.

## Επισκόπηση σειράς

Κατηγορία:Αμερικανικές τηλεοπτικές σειρές
Κατηγορία:Τηλεοπτικές σειρές των ABC Studios
Κατηγορία:Τηλεοπτικές σειρές της American Broadcasting Company
Beriev

300px|right|thumb|Beriev Be-200
Η **Beriev** (πλήρης ονομασία στα · συντ. *ТАНТК им. Г. М. Бериева*) είναι ρωσική εταιρεία κατασκευής αεροσκαφών, ειδικευμένη στα αμφίβια αεροσκάφη. Η εταιρεία ιδρύθηκε στο Ταγκανρόγκ το 1934 ως ** ОКБ-49** (*Опытное Конструкторское Бюро 49*: Γραφείο Πειραματικής Σχεδίασης 49) από τον Γκεόργκι Μιχάιλοβιτς Μπερίεφ (*Георгий Михайлович Бериев*), και από τότε έχει σχεδιάσει και κατασκευάσει περισσότερους από 20 διαφορετικούς τύπους αεροσκαφών για πολιτική και στρατιωτική χρήση. Σήμερα η εταιρεία απασχολεί περίπου 3000 ειδικούς ενώ αναπτύσσει και κατασκευάζει αμφίβια αεροσκάφη. Από την ίδρυσή της η Beriev έχει παρουσιάσει 29 τύπους αεροσκαφών. 14 από αυτά εισήλθαν σε παραγωγή. Παράλληλα, 228 παγκόσμια αεροπορικά ρεκόρ έχουν καταρριφθεί από πιλότους υδροπλάνων και αμφίβιων αεροσκαφών Beriev, τα οποία έχουν καταχωρηθεί και αναγνωριστεί από την Διεθνή Ομοσπονδία Αεροπορίας (*International Aviation Federation*). Η Beriev έχει λάβει περισσότερα από 900 πιστοποιητικά και διπλώματα ευρεσιτεχνίας για τα σχέδια των αεροσκαφών της και τα δομικά στοιχεία τους. Το Νοέμβριο του 1989 η Beriev έγινε η μόνη επιχείρηση αμυντικής βιομηχανίας στην οποία απονεμήθηκε το Βραβείο Ποιότητας από την κυβέρνηση της Ρωσίας. Τα έσοδα της εταιρείας για το 2018 στη Ρωσία ανήλθαν σε 98 εκατομμύρια ευρώ. 

## Αεροσκάφη Beriev

* Beriev A-40 *Albatros*, το μεγαλύτερο αμφίβιο αεροσκάφος πολλαπλών ρόλων στον κόσμο. 
* Beriev A-50 *Shmel*, τροποποιημένο Ilyushin Il-76 σε ρόλο ιπτάμενου ραντάρ (AWACS). 
* Beriev A-60
* Beriev Be-1, πρωτότυπο αεροσκάφος.
* Beriev Be-2, υδροπλάνο. 
* Beriev Be-4, αεράκατος. 
* Beriev Be-6, αεράκατος. 
* Beriev Be-8, επιβατικό αμφίβιο αεροσκάφος. 
* Beriev Be-10, αεράκατος. 
* Beriev Be-12 *Chayka*, Αμφίβιο αεροσκάφος, παρόμοιο με το Canadair CL-415, χρησιμοποιείται για ανθυποβρυχιακό πόλεμο. Βασίζεται στο Be-6. 
* Beriev Be-30 
* Beriev Be-101, προτεινόμενο ελαφρύ μονοκινητήριο αμφίβιο αεροσκάφος. 
* Beriev Be-103 *Bekas*, ελαφρύ αμφίβιο αεροσκάφος, για μεταφορά επιβατών, παροχή ιατρικής βοήθειας, περιπολία και τουριστική χρήση. 
* Beriev Be-112 προτεινόμενο δικινητήριο αμφίβιο αεροσκάφος. 
* Beriev Be-200, μεγάλο αμφίβιο αεροσκάφος πολλαπλών ρόλων. 
* Beriev Be-32, αεροσκάφος πολλαπλών ρόλων, για μεταφορά φορτίου και επιβατών, περιπολία και εξερευνήσεις.  

* Beriev A-42 *PE*, Αμφίβιο αεροσκάφος έρευνας και διάσωσης.
* Beriev Be-2500 *Neptune*, προτεινόμενο μεταφορικό αμφίβιο αεροσκάφος μεγάλης μεταφορικής ικανότητας.
* Beriev MBR-2
* Bartini Beriev VVA-14, αμφίβιο ανθυποβρυχιακό αεροσκάφος που δεν πέρασε ποτέ στην παραγωγή.

## Παραπομπές


## Εξωτερικοί σύνδεσμοι
* Η επίσημη ιστοσελίδα της Beriev 
* Το Αμερικανικό παράρτημα της Beriev

Κατηγορία:Εταιρείες κατασκευής αεροσκαφών
Κατηγορία:Αεροναυπηγική
Ξέρες Μπενάρες

}
|-
| **Χώρα**
| Ηνωμένο Βασίλειο
|-
| **Εξαρτημένη Περιοχή**
| Βρετανικό Έδαφος Ινδικού Ωκεανού
|-
| **Έκταση (χλμ²)**
| 2 
|-
| **Διαστάσεις**
| 3 χλμ. επί 700 μ.
|-
| **Ελάχιστο βάθος (μέτρα)**
| 4,5
|}
Οι **Ξέρες Μπενάρες** (ή Ξέρα Μπενάρες) είναι ένας βυθισμένος κοραλλιογενής ύφαλος, ένα απομονωμένο κομμάτι υπερυψωμένου θαλάσσιου πυθμένα που βρίσκεται στις γεωγραφικές συντεταγμένες , μόλις 6 χλμ. δυτικά - βορειοδυτικά της νησίδας Ιλ Πιέρρ, το πλησιέστερο από τα νησιά της ατόλλης Πέρος Μπάνηος στο βόρειο Τσάγκος Αρχιπέλαγος. Το μέγεθος του είναι περίπου 3 χλμ. από ανατολή προς δύση, με πλάτος περίπου 700 μ, και έκταση 2 χλμ². Το ελάχιστο βάθος του είναι 4,5 μ στο δυτικό άκρο του.

Οι Ξέρες Μπενάρες πρωτοερευνήθηκαν το 1837 από τον Πλοίαρχο Ρόμπερτ Μόρεσμπυ του Ινδικού Πολεμικού Ναυτικού με το πλοίο *HMS Μπενάρες*. Η έρευνα του Μόρεσμπυ είχε ως αποτέλεσμα τον πρώτο αναλυτικό χάρτη αυτού του βυθισμένου υφάλου, που στη συνέχεια πήρε το όνομα του πλοίου του. 

Κατηγορία:Τσάγκος Αρχιπέλαγος
Κατηγορία:Ύφαλοι
Νέλσονς Νήσος

Η **Νέλσονς Νήσος** είναι το βορειότερο και ανατολικότερο νησί στο Μεγάλο Τσάγκος Μπάγκος, που είναι η μεγαλύτερη δομή κοραλλιογενούς ατόλλης στον κόσμο, και βρίσκεται στο Τσάγκος Αρχιπέλαγος στον Ινδικό Ωκεανό. Η πλησιέστερη ξηρά είναι το νησί Ιλ Μπόνταμ της ατόλλης των Νήσων Σάλομον.

Η Νέλσονς Νήσος έχει μήκος 2 χλμ. από ανατολή προς δύση, έως και 1 χλμ. πλάτος και χερσαία έκταση 0,81 χλμ². Το μέγιστο υψόμετρο στο νησί είναι τα 3 μέτρα πάνω από το επίπεδο θαλάσσης. 

Το νησί καλύπτεται με θαμνώδη βλάστηση και από το 1998 αποτελεί Αποκλειστικό Φυσικό Καταφύγιο.

Κατηγορία:Τσάγκος Αρχιπέλαγος
Κατηγορία:Φυσικά καταφύγια
Βίκτορυ Μπάγκος

}
|-
| **Χώρα**
| Ηνωμένο Βασίλειο
|-
| **Εξαρτημένη Περιοχή**
| Βρετανικό Έδαφος Ινδικού Ωκεανού
|-
| **Έκταση (χλμ²)**
| 21
|-
| **Διαστάσεις**
| 6 χλμ. επί 4 χλμ.
|-
| **Ελάχιστο βάθος (μέτρα)**
| 5,5
|}
Το **Βίκτορυ Μπάγκος** (*Μπάγκος Νίκης*) είναι μια εντελώς βυθισμένη δομή ατόλλης στο βόρειο Τσάγκος Αρχιπέλαγος στις γεωγραφικές συντεταγμένες , περίπου στο μισό της απόστασης μεταξύ της Νήσου Ντέηντζερ στον βόρειο δακτύλιο του Μεγάλου Τσάγκος Μπάγκος, που βρίσκεται 16 χλμ. στα νοτιοανατολικά, και του Ιλ Μπόνταμ, των Νήσων Σάλομον, που βρίσκεται 17 χλμ. στα βόρεια. Έχει σχεδόν ελλειπτικό σχήμα, με διαστάσεις 6 χλμ. από ανατολή προς δύση και 4 χλμ. από βορρά προς νότο, και έκταση περίπου 21 χλμ². Υψώνεται απότομα από μεγάλα βάθη. Η λιμνοθάλασσα έχει βάθος έως και 33 μέτρα, ενώ το βάθος κατά το μεγαλύτερο μέρος του δακτυλίου της είναι μόνον 5,5 μέτρα.

Κατηγορία:Τσάγκος Αρχιπέλαγος
Τρεις Αδερφοί Νήσοι

Οι **Τρεις Αδερφοί και Αναδυόμενοι Νήσοι** (*Three Brothers (Trois Freres) and Resurgent Islands*), είναι μια συστάδα τριών νησιών 20 χλμ. ανατολικά των Νήσων Αετού κατά μήκος της κεντρικής δυτικής περιφέρειας του Μεγάλου Τσάγκος Μπάγκος, που είναι η μεγαλύτερη δομή κοραλλιογενούς ατόλλης στον κόσμο, και βρίσκεται στο Τσάγκος Αρχιπέλαγος. Υπάρχει επίσης και μια μικρή ανεξερεύνητη νησίδα. Τα νησιά είναι:
* Βόρεια Νήσος (*Île Du Nord*), 0,06 χλμ² 
* βραχώδης, ανώνυμη νησίδα, 0,01 χλμ² 
* Μέση Νήσος (*Île Du Milieu*), 0,08 χλμ² 
* Νότια Νήσος (*Île Du Sud*), 0,23 χλμ² (το μεγαλύτερο νησί της συστάδας) 

Τα τρία κύρια νησιά είναι επίσης γνωστά και ως Βόρειος, Μεσαίος και Νότιος Αδερφός.

Τα νησιά είναι καλυμμένα με ψηλούς κοκοφοίνικες και έχουν συνολική έκταση 0,38 χλμ².

Από το 1998 αποτελούν Αποκλειστικό Φυσικό Καταφύγιο.

Κατηγορία:Τσάγκος Αρχιπέλαγος
Κατηγορία:Φυσικά καταφύγια
Αετού Νήσοι

Οι **Αετού Νήσοι** είναι μια ομάδα δύο νησιών στο Τσάγκος Αρχιπέλαγος. Βρίσκονται στον κεντρικό δυτικό δακτύλιο του Μεγάλου Τσάγκος Μπάγκος, που είναι η μεγαλύτερη δομή κοραλλιογενούς ατόλλης στον κόσμο. Με χερσαία έκταση 2,45 χλμ², η Νήσος Αετού (Île Aigle) είναι το μεγαλύτερο νησί του Μεγάλου Τσάγκος Μπάγκος, και μετά το Ντιέγκο Γκαρσία το δεύτερο μεγαλύτερο του Αρχιπελάγους Τσάγκος. Η Νήσος των Αγελάδων βρίσκεται 3 χλμ. νοτιοδυτικά της Νήσου Αετού.

## Πληθυσμός

Κάποτε υπήρχε μια φυτεία καρύδας στην Νήσο Αετού, καθώς και ένας μικρός οικισμός των Τσαγκόσσιων εργατών της φυτείας. Αλλά την εποχή που ερεύνησε το Τσάγκος ο Πλοίαρχος Ρόμπερτ Μόρεσμπυ, το 1838, αυτό το νησί κατοικείτο μόνον περιστασιακά. Λίγο μετά την αποίκηση του αρχιπελάγους Τσάγκος από Γάλλους φυτειούχους στα τέλη του 18ου αιώνα, η τάση ήταν να συγκεντρώνονται οι εργάτες σε μόνον μερικά νησιά από τα οποία διαχειρίζονταν οι φυτείες, όπως το Ιλ Μπόνταμ στην ατόλλη Σάλομον. 

## Νησιά
* Αετού Νήσος (*Ile Aigle*), στα Αγγλικά: *Eagle Island*, το νησί καλύπτεται με ψηλούς κοκοφοίνικες και έχει χερσαία έκταση 2,45 χλμ². 
* Νήσος των Αγελάδων (*Ile Aux Vaches*), στα Αγγλικά: *Cow Island*, το νησί καλύπτεται με ψηλά δέντρα και έχει έκταση 0,18 χλμ².

Από το 1998 τα νησιά αποτελούν Αποκλειστικό Φυσικό Καταφύγιο.

Κατηγορία:Τσάγκος Αρχιπέλαγος
Επικίνδυνη Νήσος

Η **Επικίνδυνη Νήσος** (*Danger Island*) είναι το δυτικότερο και νοτιότερο νησί στο Μεγάλο Τσάγκος Μπάγκος, που είναι η μεγαλύτερη δομή κοραλλιογενούς ατόλλης στον κόσμο, και βρίσκεται στο Τσάγκος Αρχιπέλαγος.

Το νησί βρίσκεται 14 χλμ. στα νοτιοδυτικά της Νήσου Αετού, και είναι ένα μακρύ και επίπεδο νησί, με περισσότερο από 2 χλμ. μήκος από βορρά προς νότο, έως και 1 χλμ. πλάτος και χερσαία έκταση 0,66 χλμ², και καλύπτεται με ψηλούς κοκοφοίνικες, που φτάνουν έως και τα 12 μέτρα ύψος.

Το όνομα του προέρχεται μάλλον από την έλλειψη ασφαλούς αγκυροβολίου, που καθιστούσε κάθε επίσκεψη στο νησί επικίνδυνη για το πλοίο και το πλήρωμα του.

Δεν υπήρξε ποτέ μόνιμος οικισμός στην Επικίνδυνη Νήσο, ακόμα και την εποχή που τα Τσάγκος κατοικούνταν (από τα μέσα του 18ου έως τα μέσα του 20ου αιώνα). Όμως, περιστασιακά εργάτες από τις φυτείες στα άλλα νησιά μεταφέρονταν σ' αυτό το νησί για να συλλέξουν καρύδες.

Από το 1998 το νησί αποτελεί Αποκλειστικό Φυσικό Καταφύγιο.

Κατηγορία:Τσάγκος Αρχιπέλαγος
Κατηγορία:Φυσικά καταφύγια
Δορυφόροι Έκο

Οι **δορυφόροι Έκο** (αγγλ. *echo*, *Ηχώ*) ήταν οι πρώτοι πειραματικοί δορυφόροι επικοινωνιών της NASA.
Είχαν την μορφή επιμεταλλωμένου μπαλονιού και ουσιαστικά ήταν παθητικοί ανακλαστήρες μικροκυμάτων, έτσι ώστε να προωθούν τα σήματα της τηλεπικοινωνίας σε απομακρυσμένα σημεία της γης.

## Έκο 1
Αφού η πρώτη αποστολή με πύραυλο δέλτα που μετέφερε τον δορυφόρο Έκο 1 στις 13 Μαΐου του 1960 απέτυχε, η δεύτερη προσπάθεια έθεσε τον Έκο 1Α (ή απλά Έκο 1) επιτυχώς σε  τροχιά 1.519 X 1.687 χλμ στις 12 Αυγούστου του 1960.
Το μπαλόνι ήταν κατασκευασμένο από επιμεταλλωμένο πολυεστέρα Mylar πάχους 0,127 χιλ. και είχε διάμετρο 30,5 μέτρων.
Ο δορυφόρος χρησιμοποιήθηκε με επιτυχία για την διηπειρωτική αντανάκλαση σημάτων τηλεπικοινωνίας, ραδιοφωνίας, και τηλεόρασης.
Λόγω του μεγάλου όγκου και της μικρής μάζας του βοήθησε επίσης τον προσδιορισμό της πυκνότητας της ατμόσφαιρας και της ηλιακής πίεσης.
Δεδομένου ότι η λαμπρή επιφάνειά του αντανακλούσε ηλεκτρομαγνητικά κύματα και στο ορατό φάσμα, το Έκο 1A ήταν ορατό με γυμνό οφθαλμό από το μεγαλύτερο μέρος της γης. Ξεπερνούσε μάλιστα σε λαμπρότητα τα περισσότερα αστέρια, και γι' αυτό θεωρείται ότι το είδαν περισσότεροι άνθρωποι από οποιοδήποτε άλλο ανθρώπινο κατασκεύασμα στο διάστημα. Το Έκο 1A κάηκε μπαίνοντας στην γήινη ατμόσφαιρα στις 24 Μαΐου του 1968.

Το Έκο 1 ήταν παθητικός δορυφόρος επικοινωνιών: η επιφάνειά του αντανακλούσε τα σήματα χωρίς όμως να έχει ενεργούς πομπούς. Τέθηκε σε χαμηλή τροχιά της γης, και γι' αυτό φαινόταν σαν λαμπρό αντικείμενο που διαπερνούσε τον ουρανό γρήγορα και επανειλημμένα από την μια πλευρά του ορίζοντα στην άλλη. Έφερε επίσης το παρατσούκλι «satelloon» (*satelite baloon*).

## Έκο 2
[thumb|Το Έκο 2 υποβάλλεται σε εντατικά δοκιμαστικά πίεσης στο [Weekesville, Νόρθ Καρολάινα.]]

Το Έκο 2, είχε διάμετρο 41,1 μ και ήταν επίσης από επιμεταλλωμένο συνθετικό PET με βελτιωμένο σύστημα προφούσκωσης για να βελτιώσει την γεωμετρική σφαιρικότητα του μπαλονιού. Εκτοξεύτηκε στις 25 Ιανουαρίου 1964 σε έναν πύραυλο Thor Agena.
Χρησιμοποιήθηκε ως δορυφόρος επικοινωνιών, και επίσης για την εξερεύνηση της δυναμικής των μεγάλων διαστημικών σκαφών καθώς επίσης και για τη γεωμετρική γεωδαισία της υφηλίου.  Το Έκο 2 κάηκε μπαίνοντας στην γήινη ατμόσφαιρα στις 7 Ιουνίου του 1969.

Μετά από το Έκο 2, η NASA εγκατέλειψε τελικά τα παθητικά δορυφορικά συστήματα τηλεπικοινωνίας και αφοσιώθηκε στους ενεργούς δορυφόρους.

## Στρατιωτική χρήση
Το δορυφορικό πρόγραμμα Έκο παρείχε επίσης τα απαραίτητα αστρονομικά σημεία αναφοράς 6 για τον ακριβή γεωγραφικό εντοπισμό της πρωτεύουσας της τότε Σοβιετικής Ένωσης, Μόσχας.
Αυτή η βελτιωμένη ακρίβεια επιδιώχθηκε από τις ΗΠΑ με τον στρατιωτικό σκοπό την στοχοθέτηση των διηπειρωτικών βαλλιστικών βλημάτων.

## Παραπομπές


Κατηγορία:Τηλεπικοινωνιακός εξοπλισμός
Εκο
Φαραί Αχαΐας

**Φαραί** ονομαζόταν μια αρχαία πόλη της Αχαΐας. 

Σύμφωνα με τη μυθολογία ιδρύθηκε από τον Φάρητο, γιο της Φιλοδάμειας και εγγονό του Δαναού. Βρισκόταν πενήντα στάδια απόσταση από την Πάτρα (περίπου 9 χλμ.) και εκατό από τη θάλασσα (περίπου 18 χλμ), χτισμένη στις όχθες του ποταμού Πείρου.  

Αποτέλεσε μέλος του Κοινού των Αχαιών και της Αχαϊκής Συμπολιτείας, στην οποία μετείχε ως μια από τις πρώτες πόλεις της κατά το 280 π.Χ.    

Ο Παυσανίας αναφέρει ότι στην εποχή του υπήρχαν ο περίβολος της Αγοράς της πόλης και το μαρμάρινο άγαλμα του Αγοραίου Ερμή, το οποίο έφερε επιγραφή στην οποία αναφερόταν ότι ήταν ανάθημα του Μεσσήνιου Σίμυλου, καθώς και το φημισμένο «Χρηστήριο» , ένας βωμός που όποιος ήθελε, πήγαινε και έπαιρνε χρησμό από τον θεό ακολουθώντας συγκεκριμένο τελετουργικό. Εκεί υπήρχε και η πηγή με το «ιερό ύδωρ του Ερμή». Επίσης δίπλα στον Πείρο υπήρχε άλσος με υπεραιωνόβια πλατάνια. Την εποχή του Καίσαρα Αυγούστου η πόλη ανήκε στη δικαιοδοσία του διοικητή της Πάτρας.

Σήμερα η θέση της πόλης έχει οριοθετηθεί ανάμεσα στα χωριά Φαραί, Πρέβεδος και Ίσωμα του Δήμου Ερυμάνθου, όπου εκεί έχουν ανασκαφεί ρωμαϊκό λουτρό, επιγραφές σε αρχαίο νεκροταφείο και μυκηναϊκοί τάφοι.

## Παραπομπές


## Βιβλιογραφία
* Νικόλας Φαράκλας, *[http://elocus.lib.uoc.gr/dlib/b/2/1/metadata-dlib-ca44d62ba718d90ab232568f5269d5d1_1275298105.tkl Η Γεωπολιτική Οργάνωση της Πελοποννησιακής Αχαΐας]*, Πανεπιστήμιο Κρήτης-Τμήμα Ιστορίας και Αρχαιολογίας-Τομέας Αρχαιολογίας και Ιστορίας της Τέχνης, σειρά: Ρίθυμνα-Θέματα Κλασικής Αρχαιολογίας, αρ.9, Ρέθυμνο 2001.

Κατηγορία:Πόλεις της αρχαίας Αχαΐας
Κατηγορία:Δήμος Φαρρών
Κατηγορία:Αχαϊκή Συμπολιτεία
Κατηγορία:Κοινό των Αχαιών
Κατηγορία:Αρχαιολογικοί τόποι στην Αχαΐα
Κούριερ 1Β

Ο **Κούριερ 1Β** (αγγλ. *Courier*, αγγελιοφόρος) ήταν ο πρώτος δορυφόρος που είχε την δυνατότητα αναμετάδοσης σημάτων.
Εκτοξεύτηκε στις 4 Οκτωβρίου 1960.
Κατασκευαστής ήταν η εταιρεία WDL στο Πάλο Άτλο της Καλιφόρνια. 

Η πρόταση κατασκευής του έγινε από το Σώμα U.S. Army Signal Corps τον Σεπτέμβριο του 1958, και η εκτόξευση του έγινε το 1960.

Ο πρώτος δορυφόρος του προγράμματος, ο Κούριερ 1A, ανατινάχτηκε 2,5 λεπτά μετά από την εκτόξευση του πυραύλου.

Ήταν εξοπλισμένος με περίπου 19.000 ηλιακά κύτταρα για την παραγωγή ηλεκτρικής ενέργειας και για πρώτη φορά χρησιμοποιήθηκαν μπαταρίες καδμίου νικελίου.
Είχε χωρητικότητα μετάδοσης μηνυμάτων 55.000 bit/s.
Μετά από την πρώτη τροχιά του, διαβίβασε ένα μήνυμα από τον Πρόεδρο Αϊζενχάουερ στα Ηνωμένα Έθνη από την περιοχή Deal Test Site, ένα σταθμό μετάδοσης έξω από την βάση του Fort Monmouth, και αναμεταδόθηκε σε έναν επίγειο σταθμό στο Πουέρτο Ρίκο.

Μετά από 228 τροχιές σε 17 ημέρες, το έδαφος έχασε τον έλεγχο του δορυφόρου. Θεωρείται ότι οι κωδικοί πρόσβασης που βασίζονταν σε ρολόι αποσυγχρονίστηκαν, επομένως ο δορυφόρος δεν αποκρίνονταν καθώς ερμήνευε τις εντολές ως αναρμόδιες ή πλαστές.

## Εξωτερικοί δεσμοί
* Gunter's Space Page - information on Courier 1A, 1B
* http://www.infoage.org/tac-bro66.html 

Κατηγορία:Τεχνητοί δορυφόροι
Κατηγορία:Διαστημικές αποστολές το 1960
Ηλιακό ημερολόγιο

Το **ηλιακό ημερολόγιο** αποτελεί είδος ημερολογίου που αναπαριστά την θέση της Γης στην περιστροφή της γύρω από τον Ήλιο (ή αντίστοιχα την θέση του Ήλιου κινούμενου στην ουράνια σφαίρα).

## Τροπικά ηλιακά ημερολόγια
Εάν η θέση της Γης (ή του Ήλιου) υπολογίζεται βάσει της ισημερίας, τότε οι ημερομηνίες αναπαριστούν την εποχή και έτσι συγχρονίζεται με την απόκλιση του Ήλιου. Ένα τέτοιο ημερολόγιο ονομάζεται **τροπικό ηλιακό ημερολόγιο**.

Το μέσο ημερολογιακό έτος ενός τέτοιου ημερολογίου υπολογίζει την μορφή του τροπικού έτους (συνήθως είτε το μέσο τροπικό έτος είτε το εκλειπτικό έτος ισημερίας). 

Τα παρακάτω είναι τροπικά ηλιακά ημερολόγια:
*Γρηγοριανό ημερολόγιο
*Ιουλιανό ημερολόγιο
*Κοπτικό ημερολόγιο
*Περσικό ημερολόγιο
*Μαλαϊκό ημερολόγιο
*Ταϋλανδέζικο ηλιακό ημερολόγιο
*Ημερολόγιο Μπαχάϊ
*Ημερολόγιο Ταμίλ

Κάθε έτος των ημερολογίων αυτών έχει 365 ημέρες, στις οποίες περιστασιακά προστίθεται μία παραπάνω ημέρα για τα δίσεκτα έτη.

## Αστρικά ηλιακά ημερολόγια
Εάν η θέση της Γης υπολογίζεται με βάση την σταθερή θέση των άστρων, τότε οι ημερομηνίες αναπαριστούν του ζωδιακούς αστερισμούς κοντά στους οποίους βρίσκεται ο ήλιος. Ένα τέτοιο ημερολόγιο καλείται **αστρικό ηλιακό ημερολόγιο**.

Το μέσο έτος σε ένα τέτοιο ημερολόγιο αντιστοιχεί στο αστρικό έτος.

Το Βεγγαλικό ημερολόγιο είναι αστρικό ηλιακό ημερολόγιο. Το κάθε έτος έχει συνήθως 365 ημέρες, αλλά περιστασιακά αποκτά μια επιπρόσθετη ημέρα για να γίνει δίσεκτο έτος.

## Ηλιοσεληνιακά ημερολόγια
Τα ηλιοσεληνιακά ημερολόγια θεωρούνται ως ηλιακά ημερολόγια, και επιπρόσθετα οι ημερομηνίες τους αναπαριστούν τις φάσεις της Σελήνης. Επειδή το έτος ενός τυπικού ηλιοσεληνιακού ημερολογίου αποτελείται από το σύνολο των σεληνιακών μηνών, δεν μπορεί να υποδείξει την θέση της Γης στην περιστροφή της γύρω από τον Ήλιο το ίδιο αποτελεσματικά όσο ένα πλήρες ηλιακό ημερολόγιο.

Τα παρακάτω αποτελούν παραδείγματα ηλιοσεληνιακών ημερολογίων:
*Βουδιστικό ημερολόγιο
*Εβραϊκό ημερολόγιο
*Θιβετιανό ημερολόγιο
*Ινδουιστικό ημερολόγιο

## Δείτε επίσης
*Σεληνιακό ημερολόγιο
*Αναλημματικό ημερολόγιο

Κατηγορία:Ημερολόγια
Κατηγορία:Ήλιος